stanford-oval/wikipedia huggingface dataset:
Uwa Elderson Echiéjilé

| Henkilötiedot |
| --- | --- | --- | --- |
Koko nimi: Uwa Elderson Echiéjilé
Syntymäaika: 20. tammikuuta 1988 (ikä 36)
Syntymäpaikka: Benin City, Nigeria
Pelipaikka: puolustaja
Pituus: 185 cm
Junioriseurat
–2000: Pepsi Football Academy
2001–2004: Wikki Tourists
Seurat
| Vuodet | Seura | O | (M) |
| 2004–2007 | Bendel Insurance | 35 | (0) |
| 2007–2010 | Rennes | 19 | (0) |
| 2010–2014 | Braga | 73 | (5) |
| 2012 | → Braga B | 1 | (0) |
| 2014–2018 | Monaco | 37 | (1) |
| 2016–2017 | → Standard Liège (laina) | 6 | (0) |
| 2017 | → Sporting Gijón (laina) | 3 | (1) |
| 2017–2018 | → Sivasspor (laina) | 7 | (0) |
| 2018 | → Cercle Brugge (laina) | 2 | (0) |
| 2019 | HJK | 5 | (2) |
Maajoukkue
| 2007 | Nigeria U20 | 5 | (1) |
| 2009–2018 | Nigeria | 59 | (3) |
 Seurajoukkueuran tilastot kattavat vain kansalliset sarjat, päivitetty 5. marraskuuta 2023.  Maajoukkueuran tilastot päivitetty 5. marraskuuta 2023.
| Mitalit> Maa:   Nigeria.Miesten jalkapallo.AM-kilpailut  | Mitalit> Maa:   Nigeria.Miesten jalkapallo.AM-kilpailut  | Mitalit> Maa:   Nigeria.Miesten jalkapallo.AM-kilpailut  | Maa:   Nigeria> Miesten jalkapallo. |
| --- | --- | --- | --- |
|  Kultaa | Etelä-Afrikka 2013 | Jalkapallo |  |
Uwa Elderson Echiéjilé (s. 20. tammikuuta 1988 Benin City), pelaajanimeltään Elderson, on nigerialainen uransa päättänyt jalkapalloilija, joka edusti viimeiseksi Helsingin Jalkapalloklubia. Echiéjilén pelipaikka oli vasen laitapuolustaja.
Urallansa hän edusti aikuisten tasolla myös kasvattajaseuraansa Bendel Insurancea vuosina 2004–2007, ranskalaista Stade Rennaisia vuosina 2007–2010, portugalilaista SC Bragaa vuosina 2010–2014 sekä Ligue 1 -seura AS Monacoa vuosina 2014–2018. Monacosta Echiéjilé pelasi lainasopimuksilla Standard Liègessä, Sporting Gijónissa, Sivassporissa sekä Cercle Bruggessa.
Nigerian jalkapallomaajoukkueessa Echiéjilé pelasi vuodesta 2009 lähtien 59 ottelua, joissa hän teki kolme maalia Hän kuului maajoukkueen kokoonpanoon vuosien 2010 ja 2018 maailmanmestaruuskilpailuissa sekä vuoden 2013 Confederations Cupissa. Vuonna 2013 hän voitti myös Afrikan mestaruuden Nigerian joukkueessa.
Urjanhai

Urjanhai voi tarkoittaa seuraavia:
Urjanhai, nykyisen Tuvan alueella sijainnut, vuonna 1911 muodostettu Ulko-Mongoliaan kuulunut alue, vuosina 1912–1914 itsenäinen tasavalta
urjanhait, tuvalaisten aikaisempi nimitys
urjanhai, tuvan kielen aikaisempi nimitys
Altai Urjanhai, mongolien etninen alaryhmä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Urjanhai”, voi hakea sivunnimihaulla, laajalla sivunnimihaulla tai tekstihaulla.
Tuntematon emäntä

| Tuntematon emäntä |
| --- | --- |
 Elokuvan juliste, Juha Lassila ja Harri Hakanen, 2011.
Ohjaaja:  Elina Kivihalme
Käsikirjoittaja:  Elina Kivihalme
Tuottaja:  Taru Mäkelä Jouko Seppälä
Säveltäjä:  Miro Mantere Anne Seppänen
Kuvaaja:  Jouko Seppälä
Leikkaaja:  Tuuli Kuittinen
Valmistustiedot
Valmistusmaa:  Suomi
Tuotantoyhtiö:  Kinosto
Ensi-ilta:  4. helmikuuta, 2011
Kesto:  80 minuuttia
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Tuntematon emäntä on Elina Kivihalmeen ohjaama ja käsikirjoittama suomalainen dokumenttielokuva vuodelta 2011. Elokuva käsittelee kotirintamalle jääneiden naisten elämää Suomen sotavuosien 1939-1945 välisenä aikana.
Palkinnot ja ehdokkuudet

Elokuva voitti yleisöpalkinnon Tampereen elokuvajuhlilla vuonna 2011.
Elokuva oli Parhaan dokumentin Jussi -palkintoehdokkaana vuonna 2012.
Käytännöllinen teologia

Osa-alueita
Eksegetiikka
Kirkkohistoria
Käytännöllinen teologia
Systemaattinen teologia
Uskontotiede
Uskonnoittain
Juutalainen teologia
Kristillinen teologia
Islamilainen teologia
Buddhalainen ajattelu
Hindulainen filosofia
malline: näytä • keskustele •
Osa artikkelisarjaa
Käytännöllinen teologia on akateemisen teologian osa-alue, joka tutkii yksilöiden, yhteisöjen ja yhteiskunnan uskonnollista toimintaa ja muodostaa tästä tieteellistä teoriaa. Käytännöllisen teologian tutkimusintressi on jossain määrin samantapainen kuin uskontotieteessä sillä erotuksella, että uskontotiede on erikoistunut ei-kristillisten uskontojen tutkimukseen.
Oppiaineet > Helsingin yliopisto

Käytännöllinen teologia jaetaan Helsingin yliopistossa kolmeen disipliiniin eli oppiaineeseen. Näitä ovat
Yleinen käytännöllinen teologia
Kirkkososiologia
Uskontopedagogiikka
Yleisen käytännöllisen teologian tyypillisiä osa-alueita ovat esimerkiksi kristillisten pyhien toimitusten, jumalanpalvelusten sekä saarnan ja uskonnollisen viestinnän tutkimus. Niiden lisäksi oppiaineen alaan kuuluu esimerkiksi kirkkoarkkitehtuuri, kristillinen symboliikka, diakonia, kirkkojen organisaatiot ja kirkko-oikeus.
Yleinen käytännöllinen teologia käyttää monia metodeja riippuen tutkimuksen luonteesta. Tyypillisiä tutkimusmetodeja ovat haastattelututkimukset sekä tilastolliset monimuuttujatutkimukset. Sen lisäksi uskonnollisen viestinnän ja saarnan tutkimukseen käytetään normaaleja viestintään liittyviä tuktimusmetodeja. Kirkko-oikeuden luonnollinen metodiikka tulee oikeustieteen metodiikasta. Yleisellä käytännöllisellä teologialla on läheinen suhde kirkkohistoriaan ja systemaattiseen teologiaan, joten myös niiden metodeja käytetään usein apuna.
Kirkkososiologia tutkii uskonnollisia ilmiöitä sosiologisista lähtökohdista ja sosiologian metodein. Sen tutkimuskohteena ovat erityisesti uskonnolliset liikkeet ja uskontojen yhteiskunnalliset ilmenemismuodot.
Uskontopedagogiikka tutkii uskonnonopetusta. Sen erityisenä tutkimuskohteena on uskonnollisen oppimisen ja siten myös uskonnon opettamisen erityislaatuisuus verrattuna muuhun oppimiseen. Se tutkii tämän lisäksi uskonnollisten yhteisöjen ja yhteiskunnan uskontokasvatusta. Uskontopedagogiikka käyttää metodinaan erilaisia käyttäytymistieteiden tieteellisiä metodeja.
Oppiaineet > Itä-Suomen yliopisto

Itä-Suomen yliopiston ortodoksisen teologian koulutusohjemassa käytännöllinen teologia jaetaan seitsemään oppiaineeseen:
Liturginen teologia
Homiletiikka
Pastoraaliteologia
Kanoninen oikeus
Uskonnonpedagogiikka eli kateketiikka
Kirkkotaide
Kirjallisuutta / Lähteitä

Luomanen, Petri (toim.): Osa "Käytännöllinen teologia" teoksessa Teologia - johdatus tutkimukseen. Edita, Helsinki, 2010.
Aiheesta muualla

Helsingin yliopiston käytännöllisen teologian laitos
Urkin piilopirtti

| Urkin piilopirtti |
| --- | --- |
Tyyppi:  Taidemuseo
Sijainti:  Sasintie 400, Hämeenkyrö
Kotisivut:  http://www.urkinpiilopirtti.fi/
Koordinaatit:  61°34′48″N, 23°24′54″E
 fiUrkin piilopirtti 
   
Urkin piilopirtti sijaitsee Hämeenkyrössä. Taidemuseon teokset suunnitellaan aina tilaustyönä. Urkin piilopirtin kuraattorina on toiminut Suomen kuvataideakatemian kuvanveiston ensimmäinen professori, Radoslaw Gryta jo 12 vuoden ajan. Taideteoksia kohteesta löytyy yli 200 ja ne yhdistelevät luontoa, taidetta, musiikkia ja tekniikkaa. Edellä mainittujen lisäksi, teoksille ominaista on kolmiulotteisuus.
Urkki (lehti)

Urkki oli suomenkielinen miestenlehti, jota julkaistiin vuodesta 1974 vuoteen 1983. Lehti aloitti alaotsikolla ”maailman lehti” tanskalaisen Ugens Rapport -lehden suomalaisena painoksena. Lehden nimi Urkki viittasi Suomen silloiseen presidenttiin Urho Kekkoseen.
Urkki sisälsi miesten maailmaan liittyviä aiheita, kuten sotakertomuksia ja uutisia muualta maailmasta, eikä lehti keskittynyt alastonmalleihin tai seksuaalisuuteen. Toisen maailmansodan jälkeen perustettujen suomalaislehtien perinteen mukaan lehti käsitteli sisäpolitiikkaa sarkastisella tavalla.
Vuonna 1979 lehdellä oli 238 000 lukijaa, joista 38 000 oli naisia. 1980-luvun alussa se oli yksi neljästä myydyimmästä miestenlehdestä Suomessa, Jallun, Kallen ja Raton rinnalla.
Ruotsin Ällmoraberget-vuorella Gritstoneberget-kalliolla sijaitseva kiipeilyreitti on nimetty lehden mukaan.
Uralin federaatioyliopisto

| Venäjän ensimmäisen presidentin B>  N. Jeltsinin Uralin federaatioyliopisto Uralin federaatioyliopisto.Уральский федеральный университетимени первого Президента России Б. Н. Ельцина (УрФУ) Uralski federalnyi universitet imeni pervogo Presidenta Rossii B. N. Jeltsina (UrFU) |
| --- | --- |
  

 lat. Universitas Uralensis 
Perustettu:  2009 (1920)
Tyyppi:  federaatioyliopisto
Rehtori:  Viktor Kokšarov
Opiskelijoita:  yli 50 000
Sijainti:  Jekaterinburg, Sverdlovskin alue  Venäjä (56.8440°N, 60.6547°E)
Osoite:  Ul. Mira 19, 620002 Jekaterinburg, Sverdlovskin alue
Sivusto:  http://www.urfu.ru
Uralin federaatioyliopisto (ven. Уральский федеральный университет, Uralski federalnyi universitet), koko nimeltään Venäjän ensimmäisen presidentin B. N. Jeltsinin Uralin federaatioyliopisto (ven. Уральский федеральный университетимени первого Президента России Б. Н. Ельцина (УрФУ), Uralski federalnyi universitet imeni pervogo Presidenta Rossii B. N. Jeltsina (UrFU)) on Venäjän Sverdlovskin alueella Jekaterinburgissa sijaitseva suuri korkeakoulu.
Entisen Uralin valtionyliopiston päärakennus
Uralin federaatioyliopisto perustettiin lokakuussa 2009 Venäjän ensimmäisen presidentin Boris Jeltsinin mukaan nimetyn Uralin teknillisen valtionyliopiston pohjalle ja vuonna 2011 siihen liitettiin A. M. Gorkin Uralin valtionyliopisto. Se oli yksi seitsemästä ensimmäisestä federaatioyliopistosta, joista on tarkoitus kehittää Venäjän huippuyliopistoja, joissa opetus ja tutkimus yhdistyvät yritysyhteistyön kanssa. Venäjän sisäisessä yliopistorankingissa Uralin federaatioyliopisto oli vuoden 2012/2013 klassisten ja tutkimusyliopistojen luokassa jaetulla 10.–11. sijalla.
Yliopisto on Venäjän suurimpia. Opiskelijoita on yli 50 000, enemmän kuin Moskovan valtionyliopistossa tai Eteläisessä federaatioyliopistossa.
Kuopion kulttuurihistoriallinen museo

| Kuopion kulttuurihistoriallinen museo |
| --- | --- |

Tyyppi:  Kulttuurihistoriallinen museo, museo, maakuntamuseo 
Osoite:  Kauppakatu 23, 70100 Kuopio  
Sijainti:  Kuopio 
Perustettu:  1884  
Kotisivut:  kuopionkulttuurihistoriallinen... 
Koordinaatit:  62°53′31″N, 27°41′13″E
 fiKuopion kulttuurihistoriallinen museo 
Kuopion korttelimuseo - Kirkkokatu 22
Kuopion kulttuurihistoriallinen museo on vuonna 1884 perustettu museo, joka harjoittaa kulttuurihistoriallista museotoimintaa Kuopiossa ja Pohjois-Savossa. Museo toimii nykyään alueellisena vastuumuseona. Kuopion kulttuurihistoriallinen museo on osa Kuopion kaupungin Museokeskusta, johon kuuluvat lisäksi Kuopion luonnontieteellinen museo ja Kuopion taidemuseo.
Kuopion kulttuurihistoriallinen museo esittelee Kuopion kaupungin ja Pohjois-Savon esihistoriaa, historiaa, kansanelämää ja muuta kulttuurihistoriaa. Museo edistää esineellisen ja rakennetun kulttuuriympäristön säilymistä alueellaan. Kuopion kulttuurihistoriallisen museon näyttelyt sijaitsevat Kuopion museossa, Kuopion korttelimuseossa ja J. V. Snellmanin kotimuseossa.
Historia

Kuopion kulttuurihistoriallisen museon kokoelmat saivat alkunsa 1883, kun Kuopion Isänmaallinen Seura perustettiin. Seura oli kiinnostunut keräämään ja tallentamaan aineellista ja henkistä kulttuuria tallentaakseen Savon historiaa. Tätä varten perustettiin asiamiesverkosto, jonka jäsenet olivat eri puolilta silloista Kuopion lääniä. Asiamiehet alkoivat kerätä vanhoja esineitä ja asiakirjoja.
Museo toimi ennen nykyistä Kuopion museon rakennusta eri puolilla kaupunkia. 1900-luvun alussa Kuopiossa suunniteltiin uutta museo- ja kirjastorakennusta. Kuopiolaisen arkkitehdin J.V. Strömbergin piirustukset vahvistettiin syyskuussa 1905 ja rakennuksen peruskivi muurattiin 10. lokakuuta 1905. Rakennus valmistui 1907.
Museokokoelmat olivat Kuopion Isänmaallisen Seuran hallinnassa aina vuoteen 1967 saakka. Tuolloin kokoelmat siirtyivät Kuopion kaupungin vastuulle. Kuopion kaupunki perusti Kuopion museolle kulttuurihistoriallisen ja luonnontieteellisen osaston vuonna 1967. Kulttuurihistoriallisen museon näyttelytilat tulivat museorakennuksen kolmanteen ja neljänteen kerrokseen.
Kokoelmat

Kuopion Kulttuurihistoriallisen museon esinekokoelmiin kuuluu nykyään noin 70 000 objektia.  Valokuvakokoelmiin kuuluu noin miljoona valokuvaa. Museolla on myös asiakirjakokoelmat ja kirjakokoelmat.
Uusi Kuopion museo

Kuopion museossa alkoi syksyllä 2018 mittava peruskorjaus- ja laajennushanke. Hankkeen myötä museorakennus yhdistyy laajennusosalla viereiseen kirjastoon. Hanke toteutetaan vuosina 2018−2020.
Konemetsä

Öinen päälava vuonna 2006.
Konemetsä oli vuosina 2004–2009 järjestetty psytrance-painotteinen konemusiikkitapahtuma, jossa musiikki soi taukoamatta viikonlopun yli. Perjantaista sunnuntaihin kestävä tapahtuma järjestettiin vuosittain heinäkuussa Varsinais-Suomessa Marttilassa. Tapahtumapaikkana oli pellon laidalla sijaitseva metsikkö ja sen lähiympäristö, jossa sijaitsi useita lavoja. Leirintäalueet sijaitsivat metsikön viereisillä pellolla ja autojen pysäköintialue lähialueella. Juhlijoita tapahtumassa vieraili noin 4 000 vuonna 2007. Kävijöiden määrä kasvoi vuosi vuodelta aina vuoteen 2008 saakka. Elektronisen musiikin artisteja Konemetsässä esiintyi useita kymmeniä, joiden tyylisuunnat vaihtelevat laidasta laitaan. Useat artistit nousivat seuraavalle ammatilliselle tasolle Konemetsä-keikkansa ansiosta ja ura aukesi kansainväliseksi.[lähde? ]
Helmikuussa 2010 tapahtuman järjestäjät kertoivat pitävänsä välivuoden, koska haluavat keskittyä muihin asioihin. He kuitenkin kertoivat, että festivaali aiotaan järjestää tulevaisuudessa vielä uudelleen.
Historia > 2006

Vuoden 2006 Konemetsässä esiintymislavoja olivat Main Stage, Desert Stage, Chill-out / Progressive Stage, Camp X-Rust ja Metsäteknologiakeskus. Esiintyjiä runsaan 36 tunnin aikana oli 60.
Historia > 2007

Vuonna 2007 tapahtuma pidettiin 6.–7. heinäkuuta, ja esiintymislavoja oli jälleen viisi: Main Stage, Desert Stage, Chill-out, Camp X-Rust ja Urban Audio. Ulkomaisina pääesiintyjinä paikalla nähtiin muun muassa Eat Static ja Koxbox.
Historia > 2008

Vuoden 2008 tapahtuma järjestettiin 11.–13. heinäkuuta. Pääartisteina olivat alankomaalainen GMS, brittiläinen System 7 ja israelilainen Astrix. Tapahtuma keräsi yhteensä yli 11 000 kävijää ja oli yleisömäärältään suurin järjestetty Konemetsä-festivaali. Varsinais-Suomen poliisin, tullin, rajavartiolaitoksen ja vankilan viranomaisten yhteisessä tehovalvontaiskussa 102 tapahtuman osallistujaa jäi kiinni huumausaineiden hallussapidosta. Yksikään hallussapito ei johtanut pidätykseen. Suurin osa löydetyistä huumausaineista oli kannabistuotteita, mutta myös LSD:tä ja ekstaasia takavarikoitiin pieniä määriä. Tapahtumassa ei juurikaan ollut järjestyshäiriöitä – huumausainerikosten lisäksi todettiin vain muutamia lieviä vahingontekoja ja näpistyksiä. Loimaan poliisipäällikön mukaan tapahtumassa oli kuitenkin huumausainerikosten lisäksi suurempiakin ongelmia. Hänen mukaansa muun muassa paloturvallisuudesta huolehtiminen ei ollut kaikilta osin kunnossa – muiden festivaalien tapaan teltat olivat esimerkiksi liian lähekkäin.
Historia > 2009

Vuonna 2009 tapahtuma pidennettiin nelipäiväiseksi, ja se järjestettiin 2.–5. heinäkuuta Ollilan kylässä. Festivaalin pääesiintyjänä toimi kanadalainen Deadmau5, joka esiintyi tuolloin ensimmäistä kertaa Suomessa. Neljällä lavalla esiintyi tapahtuman aikana yli kuusikymmentä artistia.
Aiheesta muualla

Kuvia tai muita tiedostoja aiheesta Konemetsä Wikimedia Commonsissa
Kōben metro

| Kōben metro |
| --- | --- |

 Kōben metron linjakartta
Tyyppi:  metro
Sijainti:  Kōbe, Japani
Avattu:  13. maaliskuuta 1977
Pituus:  30,6 km
Asemia:  26
Linjoja:  2
Liikennöitsijä(t):  Kōben kaupungin liikennelaitos
Matkoja vuodessa:  112 283 000 (2015)
Kōben metron 3000-sarjan juna Seishin-Yamate-linjalla
Kōben metro (jap. 神戸市営地下鉄, Kōbe-shiei chikatetsu) on Japanin Kōben kaupunkia palveleva metrojärjestelmä. Sitä hallinnoi Kōben kaupungin liikennelaitos (jap. 神戸市交通局, Kōbe-shi kōtsūkyoku). Järjestelmään kuuluu kaksi linjaa, Seishin-Yamate-linja ja Kaigan-linja, joiden yhteispituus on 30,6 kilometriä ja joilla on 26 asemaa. Vuonna 2015 Kōben metro kuljetti noin 112 miljoonaa matkustajaa; päivässä matkustajia oli Seishin-Yamate-linjalla keskimäärin noin 260 000, Kaigan-linjalla 44 000.
Historia

Kōben raitioliikenne lakkautettiin autoistumisen myötä maaliskuussa 1971. Metro rakennettiin korvaamaan raitioliikennettä joukkoliikenteen runkoverkkona ja palvelemaan kaupungin nopeasti rakentuvia lähiöitä. Rakennustyöt alkoivat marraskuussa 1972 ja Seishin-Yamate-linjan ensimmäinen 5,7 kilometriä pitkä osuus avattiin liikenteelle maaliskuussa 1977. Linja saavutti nykyisen pituutensa vuonna 1987, ja sen jatke, Hokushin kyūkō -rautateiden Hokushin-linja, avattiin seuraavana vuonna. Kaigan-linjan rakennustyöt aloitettiin vuonna 1994 ja se valmistui heinäkuussa 2001.
Metro uusii koko Seishin-Yamate-linjalla käytettävän kaluston vuosina 2018–2022.
Linjat

Kōben metroon kuuluu kaksi linjaa. Seishin-Yamate-linja liittää kaupungin läntiset lähiöt keskustaan ja kulkee Sannomiyan kautta Shin-Kōben rautatieasemalle, josta on vaihtoyhteys San’yō Shinkansen -luotijunalinjaan. Pääteasemalta harjoitetaan vastavuoroista läpiajoliikennettä Hokushin kyūkō -rautateiden Hokushin-linjalle, joka jatkuu Shin-Kōbesta kaupungin pohjoisosiin ja tarjoaa siellä vaihtoyhteyden Kōbe-rautateiden Arima-linjalle.
Kaigan-linja (”rannikkolinja”) palvelee vuorostaan nimensä mukaisesti Osakanlahden ranta-alueita. Siltä on vaihtoyhteys Seishin-Yamate-linjalle Shin-Nagatassa ja se päättyy Sannomiya-Hanadokeimaen metroasemalle Sannomiyan rautatieaseman eteläpuolella. Kaigan-linjan junissa käytetään lineaarimoottoreita ja Seishin-Yamate-linjaa pienempiä junia.
| Väri | Väri | Kirjain | Linja | Japaniksi | Reitti | Pituus |
| --- | --- | --- | --- | --- | --- | --- |
| Vihreä |  | S | Seishin-Yamate-linja | 西神・山手線 | Seishin-chūō–Shin-Kōbe | 22,7 km |
| Sininen |  | K | Kaigan-linja | 海岸線 | Shin-Nagata–Sannomiya-Hanadokeimae | 7,9 km |
Aiheesta muualla

Kuvia tai muita tiedostoja aiheesta Kōben metro Wikimedia Commonsissa
Kōben metro Kōben kaupungin liikennelaitoksen sivuilla (japaniksi)
Trent Sainsbury

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Trent Lucas Sainsbury
Syntymäaika: 5. tammikuuta 1992
Syntymäpaikka: Perth, Australia
Pelipaikka: keskuspuolustaja
Pituus: 1, 84 m
Seura
Seura: KV Kortrijk
Seurat
| Vuodet | Seura | Ottelut () | Ottelut () |
| 2010-2014 | Central Coast Mariners FC |  |  |
| Vuodet | Seura | O | (M) |
| 2014-2016 | PEC Zwolle |  |  |
| 2016-2018 | Jiangsu FC |  |  |
| 2017 (laina) | Inter Milan |  |  |
| 2018 (laina) | GC Zürich |  |  |
| 2018-2019 | PSV Eindhoven |  |  |
| 2019-2020 | Maccabi Haifa FC |  |  |
| 2020- | KV Kortrijk |  |  |
Maajoukkue
| 2014- | Australian jalkapallomaajoukkue | 48 | 48 |

Trent Lucas Sainsbury (s. 5. tammikuuta 1992 Perth) on australialainen jalkapalloilija pelipaikaltaan keskuspuolustaja. Sainsbury edustaa Jupiler Pro Leaguessa pelaavaa KV Kortrijkia. Hän on edustanut Australian jalkapallomaajoukkuetta vuodesta 2014.
Aiheesta muualla

Kuvia tai muita tiedostoja aiheesta Trent Sainsbury Wikimedia Commonsissa
Australian joukkue – Jalkapallon MM-kilpailut 2018
1 Ryan |
2 Degenek |
3 Meredith |
4 Cahill |
5 Milligan |
6 Jurman |
7 Leckie |
8 Luongo |
9 Juric |
10 Kruse |
11 Nabbout |
12 Jones |
13 Mooy |
14 Maclaren |
15 Jedinak |
16 Behich |
17 Arzani |
18 Vukovic |
19 Risdon |
20 Sainsbury |
21 Petratos |
22 Irvine |
23 Rogic |
Valmentaja Van Marwijk
Uralkali

| Uralkali |
| --- | --- |

Yritysmuoto:  OAO
Osake:  LSE: URKA RTS: URKA
ISIN:  US91688E2063
Perustettu:  1934
Kotipaikka:  Berezniki, Permin aluepiiri, Venäjä
Toimiala:  kaivosteollisuus, lannoitteet
Tuotteet:  potaska, lannoitteet
Liikevaihto:   3 495 milj. USD (2011)
Liikevoitto:   2 067 milj. USD (EBITDA, 2011)
Nettotulos:   1 185 milj. USD (2011)
Henkilöstö:  12 500 (2012)
Kotisivu:  www.uralkali.com
Infobox OKNimi-testi OK: 
Uralkali (ven. Уралка́лий) on venäläinen lannoitteita valmistava suuryritys. Se on noin 20 prosentin osuudellaan maailman suurin potaskan eli kaliumkarbonaatin tuottaja. Yrityksellä on viisi kaivosta ja seitsemän käsittelylaitosta Bereznikin ja Solikamskin kaupungeissa Permin aluepiirissä.
Uralkalin pääkonttori sijaitsee Bereznikissä Permin aluepiirissä
Uralkalin Solikamskin kaivoksen jätevuoria
Vuonna 2011 Uralkali kasvoi maailman suurimmaksi potaskantuottajaksi, kun toinen suurtuottaja Silvinit liitettiin siihen. Vuonna 2012 yritys työllisti noin 12 500 henkeä. Yhtiön päätoimipiste sijaitsee Bereznikissa.
Yhtiön osake noteerataan sekä Lontoon pörssissä (LSE), että Moskovan arvopaperipörssissä  (MICEX-RTS). Kesä-syyskuussa yhtiön osakkeen painoarvo oli venäläispörssien yleisindekseissä suuri: MICEXin yleisindeksissä neljänneksi suurin (runsas 7%) ja RTS:n yleisindeksissä viidenneksi suurin (runsas 6%). Talousjulkaisu Forbes luokitteli yhtiön kevään 2012 listallaan kuitenkin vasta Venäjän 22. suurimmaksi julkisesti noteeratuksi yritykseksi.
Aiheesta muualla

Uralkalin kotisivut (uralkali.com) (englanniksi), (venäjäksi)
Kosketus

Aviopari koskettelee toisiaan muun muassa ylläpitääkseen läheisyyttään.
Kosketus on ihmisten tai eläinten välinen fyysinen kontakti, joka aiheuttaa yleensä tuntoaistimuksen mutta ei kipua. Koskettelu on tärkeää esimerkiksi pienen lapsen ja äidin välisessä suhteessa sekä aikuisten romanttisissa suhteissa. Koskettelun yleisyys ja hyväksyttävyys vaihtelee paljon kulttuureittain.
Erilaisia tapoja koskettaa ovat esimerkiksi kädestä kiinnipitäminen, kättely, halaaminen, paijaaminen, suuteleminen ja eläimillä sukiminen.
Käyttöyhteyksiä > Lapsen ja äidin suhteessa

Ihminen alkaa saada kosketussignaaleja jo kohdussa äitinsä sydämenlyöntien kautta. Syntymän jälkeen vauvan ja äidin välinen kosketus on hyvin tärkeä osa heidän suhdettaan, ja ihminen saakin lapsuudessaan paljon enemmän kosketusta kuin myöhemmin. Kosketus voimistaa lapsen ja äidin suhdetta, se antaa vauvalle turvallisuuden tunnetta, ja se vaikuttaa niin myönteisten kuin kielteistenkin tunteiden syntyyn. Äiti voi esimerkiksi tehdä lapsen iloiseksi taputteluleikeillä tai varoittaa lastaan koskemasta johonkin puristamalla lasta yhtäkkisesti.
Vauvan koskettelu on tärkeää vauvan kehityksen kannalta, sillä se rauhoittaa lasta ja mahdollisesti sitä kautta auttaa aivojen kehitystä. Liian vähän kosketusta saaneiden lasten on todettu kärsivän muista useammin ongelmista käyttäytymisessä, tunne-elämässä ja sosiaalisissa suhteissa. Tätä ongelmaa on esiintynyt joskus etenkin orpokodeissa, joissa lapsia ei ole kosketeltu.
Joissain maissa järjestetään vauvanhierontakursseja, joilla äitejä opetetaan silittelemään ja pitelemään vauvojaan.
Käyttöyhteyksiä > Romanttisessa suhteessa

Romanttisessa suhteessa kosketus on hyvin tärkeä läheisyyden ylläpitäjänä ja viestijänä. Suhteessa kosketus etenee asteittain käsien pitelystä halaukseen, suuteluun ja lopulta seksuaaliseen kontaktiin. Pariskunta koskettelee toisiaan eniten avioliiton alkuvaiheissa, jonka jälkeen koskettelu alkaa vähentyä. Pitkään naimisissa olleen parin osapuolet koskettelevat toisiaan tyypillisesti yhtä usein.
Käyttöyhteyksiä > Tervehtimisessä

Kädenpuristus on yleinen tapa tervehtiä toista. Puristustavalla voi viestiä tiettyjä tunnetiloja, kuten hallitsevuutta/alistuvuutta, varmuutta/epävarmuutta, innostusta/innottomuutta tai ulos-/sisäänpäinsuuntautuneisuutta.
Käyttöyhteyksiä > Terapiana

Hierontaterapialla on havaittu myönteisiä vaikutuksia syöpäpotilaiden olon parantamisessa. Terveille ihmisille on ainakin Irlannissa järjestetty "halailujuhlia", joiden tarkoituksena on parantaa elämänlaatua.
Kulttuurinen vaihtelu

Koskettelu on yleisempää lämpimän ilmaston maissa kuin kylmän ilmaston maissa. Tämän on arveltu johtuvan ehkä siitä, että lämpimässä ihmiset paljastavat enemmän ihoa kosketeltavaksi kuin kylmässä. Toinen teoria on auringonvalon vaikutus mielialaan.
Uskonnollisten ihmisten on todettu koskettelevan toisiaan vähemmän kuin ateistien ja agnostikkojen.